რევაზ ხობუა

რევაზ ხობუა (დ. 14 თებერვალი, 1928 ხონი — გ. 21 მაისი, 1968) — ქართველი მსახიობი, საქართველოს სსრ დამსახურებული არტისტი (1967).

ბიოგრაფია
1952 წელს დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1952-1957 წლებში მუშაობდა ქუთაისის ლ. მესხიშვილის სახელობის სახელმწიფო თეატრში. 1957-1967 წლებში კოტე მარჯანიშვილის სახელობის თეატრის მსახიობი, 1967 წლიდან კი - რუსთავის დრამატული თეატრის მსახიობია. იყო რუსთავის სახელმწიფო თეატრის შექმნის ერთ-ერთი აქტიური მონაწილე და სხვადასხვა სასიკეთო წამოწყებათა ორგანიზატორი. თეატრში შესრულებული აქვს როლები: თორნიკე (მ. მრევლიშვილის „ხარატაანთ კერა“), სტიოპა (ნ. მალიარევსკის „ქარიშხლის წინ“), შალვა (გ. ქელბაქიანი „ახალგაზრდა მასწავლებელი“), რომანი (მ. გორკის „მზის შვილები“), მეფე თეიმურაზი (ი. ვაკელის „გიორგი სააკაძე“), სატაროდუმი (ფონვიზინის „უმწიფარა“), ექიმი არაბაძე (კ. ბაუჩიძის „მკაცრი ქალიშვილები“), ლიაპკინ-ტიაპკინი (ნ. გოგოლის „რევიზორი“) და სხვა. მოღვაწეობდა კინოშიც. გადაღებულია მხატვრულ ფილმებში: „ამბავი ერთი ქალიშვილისა“, „კეთილი ადამიანები“, „მაცი ხვიტია“ და სხვა.

ჯილდოები და აღიარება
1967 — საქართველოს სსრ-ის დამსახურებული არტისტისაქართველოს სსრ-ის უმაღლესი საბჭოს უწყებები. 1967. № 11. გვ. 792.

ფილმოგრაფია

1959 : ყვავილი თოვლზე
1959 : ნინო
1959 : წარსული ზაფხული
1960 : ამბავი ერთი ქალიშვილისა
1961 : ჭიაკოკონა
1961 : კეთილი ადამიანები
1961 : ენგურის ნაპირებზე

1961 : უდიპლომო სასიძო
1962 : თხუნელა
1965 : დრო იწურება განთიადისას
1965 : ბოდიში, თქვენ გელით სიკვდილი
1965 : ხევსურული ბალადა
1966 : მაცი ხვიტია
1968 : ფერისცვალება

რესურსები ინტერნეტში

 რევაზ ხობუა — ეროვნული ფილმოგრაფია


სქოლიო

კატეგორია:დაბადებული 14 თებერვალი
კატეგორია:დაბადებული 1928
კატეგორია:გარდაცვლილი 21 მაისი
კატეგორია:გარდაცვლილი 1968
კატეგორია:ქართველი მსახიობები
კატეგორია:XX საუკუნის ქართველი მამაკაცი მსახიობები
კატეგორია:საქართველოს სსრ-ის დამსახურებული არტისტები